b'\n_START_ARTICLE_\nVarmingbukta\n_START_PARAGRAPH_\nVarmingbukta er ei bukt som utgj\xc3\xb8r s\xc3\xb8rbredden av deltaet til Gr\xc3\xb8ndalselva (nord for deltaet ligger Larvika, s\xc3\xb8r\xc3\xb8st i Gr\xc3\xb8nfjorden i Nordenski\xc3\xb6ld Land, Spitsbergen. Bukta avgrenses i s\xc3\xb8r av Larvikpynten, og av Heerfjellstupet under egga som l\xc3\xb8per nordover fra Heerfjellet (364\xe2\x80\x93644 m). I \xc3\xb8st l\xc3\xb8per Gr\xc3\xb8ndalen. Fjellene i s\xc3\xb8r\xc3\xb8st og nord er bratte. Nord\xc3\xb8st i bukta er deltaet og grunnen utenfor dette dekket med morenemasser._NEWLINE_Det st\xc3\xa5r et anneksjonsskilt p\xc3\xa5 Larvikpynten helt s\xc3\xb8r i bukta, under Heerfjellstupet._NEWLINE_Stedet er oppkalt etter vaktsjef Varming, som voktet hvalfangst- og gruveanlegg her og som oppf\xc3\xb8rte ei hytte av \xc2\xabMinerva\xc2\xbbs bestikklugar p\xc3\xa5 vestsiden av fjorden i 1925.'